# name
El valor de la recerca formativa per a la innovació docent i el desenvolupament competencial

# metadata.dc.description.abstract[].value
El projecte ha consistit en la introducció d’innovacions docents en dues assignatures del Grau de Pedagogia de la Facultat de Pedagogia ('Informàtica aplicada a la recerca educativa' i 'Orientació i Gènere') i una assignatura del Grau de Mestre en Educació Infantil de la Facultat de Formació del Professorat ('Observació i Innovació a l'aula) promovent la investigació formativa com a eina pedagògica. 
Conscients que la configuració de l'Espai Europeu d'Educació Superior planteja un gran repte per a l'aprofundiment de la investigació en el nou marc formatiu universitari, aquest projecte ha volgut validar mètodes d'ensenyament per al desenvolupament competencial (De Miguel, et al., 2006) que operativitzen la investigació formativa: l'Aprenentatge Basat en Problemes, l'Aprenentatge orientat a Projectes i l'ús de les narratives digitals (Rodríguez i Londoño, 2009) per fomentar l'autoaprenentatge i l'autogestió del coneixement. 
Els resultats obtinguts evidencien el valor d'aquestes estratègies pedagògiques instrumentalitzades per la investigació formativa per a l'assoliment de tres competències transversals comunes a la Universitat de Barcelona (Vicerrectorat de Política Docent, 2008): el compromís ètic, la capacitat d'aprenentatge i responsabilitat, i la capacitat comunicativa. A més també animen a avançar en el treball interdisciplinari per a l'avaluació de les mateixes, mitjançant l'elaboració de rúbriques específiques coherents amb les innovacions docents en les assignatures implicades.

# metadata.dc.description.sponsorship[].value
CONVOCATÒRIA D’AJUTS PER AL DESENVOLUPAMENT DE PROJECTES D’INNOVACIÓ DOCENT A LA UB. 2012PID-UB/117

# metadata.dc.rights[].value
cc-by-nc-nd (c) Sabariego Puig, Marta et al., 2014

# metadata.dc.title[].value
El valor de la recerca formativa per a la innovació docent i el desenvolupament competencial